
ΑΝΑΚΟΙΝΩΣΗ
Ε.Σ.Α.μεΑ.: Παγκόσμια Ημέρα Αρθρίτιδας 2026  
Η 12η Οκτωβρίου καθιερώθηκε ως «Παγκόσμια Ημέρα Αρθρίτιδας» (World Arthritis Day) το 1996, από τη Διεθνή Ένωση Ρευματολογίας και Αρθρίτιδας. Σκοπός της καθιέρωσης της Παγκόσμιας Ημέρας είναι η ενημέρωση και η ευαισθητοποίηση του κοινού για τις ρευματικές και μυοσκελετικές χρόνιες παθήσεις, την πρόληψη και την έγκαιρη διάγνωση, καθώς επηρεάζει εκατομμύρια ανθρώπους παγκοσμίως.
Η Ελληνική Εταιρεία Αντιρευματικού Αγώνα (ΕΛ.Ε.ΑΝ.Α.) αναδεικνύει δύο συμπληρωματικά μηνύματα: «Πραγματοποίησε τα όνειρά σου» της EULAR και το μήνυμα της Global Remission Coalition (GRC), «Ο καλύτερος έλεγχος της πάθησης δεν είναι μόνο αριθμοί». Κοινό τους ζητούμενο είναι η έγκαιρη διάγνωση, η πρόσβαση στην κατάλληλη θεραπεία και η υποστήριξη που χρειάζεται κάθε άνθρωπος για να διεκδικεί τη ζωή που επιθυμεί.
Σύμφωνα με την EULAR, περισσότεροι από 120 εκατομμύρια άνθρωποι στην Ευρώπη ζουν με κάποια ή περισσότερες από τις 200 ρευματικές και μυοσκελετικές παθήσεις. Οι παθήσεις αυτές αφορούν όλες τις ηλικίες και μπορούν να επηρεάσουν σημαντικά την κινητικότητα, την ανεξαρτησία και την ποιότητα ζωής. Η έγκαιρη διάγνωση και η πρόσβαση στη φροντίδα παραμένουν βασικές προϋποθέσεις για καλύτερη αντιμετώπιση
Ας στηρίξουμε ο ένας τον άλλον.
Ας μιλήσουμε για την αρθρίτιδα.
Ας κρατήσουμε τα όνειρα ζωντανά. 
Ας δώσουμε σήμερα χώρο στα όνειρα, την ενημέρωση και την κατανόηση.
Ας μοιραστούμε τη δική μας φωνή, το δικό μας #rmdream
#WorldArthritisDay #WAD2026 


Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: www.esaea.gr ή www.esamea.gr.

	Προσβάσιμο αρχείο Microsoft Word (*.docx)	Το παρόν αρχείο ελέγχθηκε με το εργαλείο Microsoft Accessibility Checker και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του.

